钦定古今图书集成/方舆汇编/边裔典/第039卷 > 《图书编》 > 《海中泊舟》
## 钦定古今图书集成/方舆汇编/边裔典/第039卷 > 《图书编》 > 《海中泊舟》

“自潭岸山以北以西之海，水浅多硬，大船误阁则破
坏，且无避风安嶴兵船至彼，如遇夜，必须当洋下碇，
碇不能坚，每被急流飘去，或夜半发风则尤危。然多
赖天幸，非安计。然则宜如何？”曰：“钱塘江乌嘴头浦内
船兵一枝不可无馀，则拣陆兵精卒一枝以待，而严
龛赭嘴探远谍焉，庶救仓猝。”或曰：“贼舟何能至此？”曰：
“贼用单桅小舟，径抵山边，阁干登劫，故必用陆兵追
捕，方不能走脱。若以兵船必高大，方能胜贼，如与贼
舟等，则胜负未可必也。今言御贼于海也易，要非通
论。海本辽阔，舟行全藉天风与潮，人力能几？风顺而
重，则不问潮候逆顺皆可行。若风轻而潮逆，甚难。夏
秋之间，西北风起，不日必有极大西”北风也。操舟者
见此风候，须急收安嶴。兵船在海，每日遇晚，俱要酌
量收舶安嶴，以防夜半发风至。追贼亦要预计今晚
收舶何嶴，若一意前追，遇夜风起，悔无及矣。